Maatskaplike werkers: Motiveer mekaar! - Solidariteit GildesSolidariteit Gildes Maatskaplike werkers: Motiveer mekaar! - Solidariteit Gildes
Tuis / Maatskaplike Werkers / Maatskaplike werkers: Motiveer mekaar!
Maatskaplike werkers: Motiveer mekaar!
Dinsdag | 24 Maart | 2020
Maatskaplike werkers is gewoonlik so besig met hulle eie werkslas dat hulle hulle kollegas wat deel van hul ondersteuningstruktuur is as vanselfsprekend aanvaar. In die uitdagende omgewing waarin jy tans funksioneer, is spanwerk, gedeelde ondersteuning en motivering van kardinale belang. 'n Eenvoudige daad, soos om iemand te loof vir hulle prestasie het verreikende gevolge deurdat dit die moraal van 'n mede-maatskaplike werker aanhits. As gevolg van die natuur van die werk kan baie van die vaardighede wat 'n maatskaplike werker reeds oor beskik ver gaan in die verskaffing van wedersydse ondersteuning.
Hier is 'n paar handige wenke om mekaar te motiveer:
Moet nooit 'n kollega in 'n negatiewe lig stel by ander professionele mense nie.
Maatskaplike werk is 'n uitdagende loopbaan. Dit is ook 'n ondankbare werk, baie stresvol en vol rooi linte. Negatiewe skinder in die werkplek weerspieël jou in 'n negatiewe lig as maatskaplike werker, siende dat jou interne DNS een van deernis en diensbaarheid is. Dit is waar dat sou die situasie dit vereis, jy moet praat oor die kwessies wat die werk wat jy doen negatief beïnvloed, maar dit kan diplomaties en professioneel gedoen word. Stel mekaar op vir sukses en nie mislukking nie.
Lig die bydraes van almal in die span uit.
Dit is belangrik vir elke maatskaplike werker om op sy of haar professionele netwerk staat te kan maak. Dit oorbrug die gaping tussen werk in isolasie en fasiliteer die gedeelde kennis van idees en ondersteuning. Wees genadig teenoor jou span. Gee erkenning waar dit iemand toekom. Erken almal, hulle waarde en hulle bydrae tot die span.
Maak iemand se dag.
Doen 'n willekeurige daad van vriendelikheid, want nie net motiveer dit die ontvanger nie, maar dit stel ook "gelukkig" hormone in jouself vry. 'n Daad van vriendelikheid kan so eenvoudig wees soos om 'n spesiale nota of kaartjie vir iemand te los, iemand te komplementeer op 'n suksesvolle saak of om simpatie te toon wanneer nodig.
Maak gebruik van kollektiewe kennis.
Elke sosiale werker het sekere vaardighede en kundigheid wat van waarde kan wees vir ander in die span. Nooi 'n kollega om 'n voorlegging te doen op iets wat hulle geleer het of waaroor hulle in-diepte kennis het. Fasiliteer besprekings waar almal idees kan deel, tegnieke kan beklemtoon en instrumente wat hulle suksesvol geïmplementeer het kan deel.
Maatskaplike werkers: Motiveer mekaar en speel die bal vorentoe. Wanneer een van ons raakgesien word wen ons almal!
Oorspronklike artikel is beskikbaar by https://www.socialworker.com/extras/social-work-month-2020/social-workers-raise-each-other-up/